དེ་བཞིན་དུ་འདི་ལོའི་ཕྱི་ཟླ་༢པའི་ནང་ལས་གནས་འདིར་བཀོད་མ་ཐག་ཏུ་བོད་ཀྱི་༸སྐྱབས་མགོན་ཏཱ་ལའི་བླ་མ་མཆོག་དང་མཇལ་འཕྲད་ཞུས་པ་མ་ཟད།ཕྱི་ཟླ་༡༠ནང་ཕྲན་རང་རྒྱ་གར་དང་བལ་ཡུལ་ནང་བསྐྱོད་ནས་བོད་མི་རྣམས་དང་ཐུག་འཕྲད་བྱ་འཆར་ཡོད།སྲིད་འཛིན་ཨོ་བྷ་མ་མཆོག་དང་ཕྱི་འབྲེལ་དྲུང་ཆེ་ཇོན་ཀེ་རི་མཆོག་རྣམ་གཉིས་ནས་རྒྱ་ནག་གཞུང་ལ་ཤར་ཏུ་ཀི་སི་ཐན་དང་བོད་མི་གནས་སྡོད་ས་ཁུལ་ཁག་ཏུ་ཆོས་དད་རང་དབང་ཐོག་དམ་བསྒྲགས་བྱེད་བཞིན་པ་དེ་དག་ལྷོད་ཡང་དུ་གཏོང་པའི་རེ་འདུན་ཡང་ཡང་བཏོན་པ་ཡིན་ཞེས་སོགས་གསུངས་ཡོད།།